google/wiki40b huggingface dataset:
Jolo (Sulu)

Jolo er en by i Filippinene. Den ligger på øya Jolo og er administrativ hovedby for provinsen Sulu i regionen Muslimske Mindanao og har 125 564 innbyggere (folketelling 2015).
Jolo regnes offisielt ikke som by men er en kommune. Kommunen er inndelt i 8 smådistrikt, barangayer, hvorav samtlige er klassifisert som tettstedsdistrikt.
John Muir

John Muir [ˈmyur] (født 21. april 1838 i Dunbar, Skottland; død   24. desember 1914 i Los Angeles, California) var en skotsk-amerikaner som var kyndig innenfor flere fag, Han var forfatter, oppfinner, ingeniør og geolog, men mest kjent som naturforsker.
John Muir utviklet seg i løpet av sitt liv, fra naturforsker mer og mer til naturverner og stod allerede for mange av ideene man kjenner fra dagens miljøvernere og forkjempere for dyrs rettigheter. Hans offisielle botaniske forfatter-forkortelse var J. Muir.
Bodø stasjon

Åpningen

Byggingen av jernbanen til Bodø ble vedtatt allerede i 1923, men grunnet andre verdenskrig og manglende økonomi ble ikke linjen bygd ferdig før på 60-tallet.
Stasjonen ble åpnet for godstrafikk i desember 1961, mens første persontog gikk til Bodø 1. februar året etter. Hendelsen beskrives i Aftenposten med overskriften «Første persontog til og fra Bodø i dag – neger var med». Den offisielle åpningen med kong Olav V var imidlertid ikke før 7. juni.
Det går dagtog og nattog til Trondheim med Di 4 lokomotiv mens det på lokaltrafikk til Fauske og Rognan benyttes NSB type 93.

Ulykker

Det har skjedd flere ulykker hvor godstog har kjørt inn i endebutten på stasjonen, deriblant i september 2003 da et godstog med fiberoptisk kabel fra Nexans på Rognan kjørte inn i endebutten på spor 3 i en fart på 51 km/t.

Stasjonsbygningen

Selve stasjonsbygningen er et teglhus bygd til ferdigstillelsen av Nordlandsbanen i 1960, og er plassert 400 meter øst for torget, i bydelen Rønvika. Bygget er tegnet av NSB Arkitektkontor, ved arkitekt Arvid Sundby. Bygget ble fredet til 50-årsjubileet, i 2012, selv om området først ble midlertidig fredet to år tidligere. Stasjonen er blitt et symbol på byen, og det som kalles byens "endelige tilknytning til et nasjonalt transportverk.

Regionaltrafikk

Daglig går det to regionaltog mellom Bodø og Mosjøen stasjon begge veier, i tillegg til fjerntrafikkens to daglige avganger. Denne togturen tar rundt 3 timer og 50 minutt, noe som er mellom 15 og 30 minutts kortere reisetid enn fjertrafikktogene.

Lokaltrafikk

Lokaltrafikken mellom Bodø og Fauske og Rognan, populært kalt Saltenpendelen, består av åtte daglige avganger ut fra Bodø og til nabobyene Fauske og Rognan, hvorav halvparten stopper på Fauske stasjon. Ruten, under navnet Saltenbanen, går fra Bodø stasjon, til bydelen Mørkved i Ytre by, tettstedet Tverlandet, tettstedet i bygda Valnesfjord også til Fauske og Rognan stasjon.
Sør-Koreas motorvei 10

Sør-Koreas motorvei 10 eller Namhae motorvei (koreansk: 남해고속도로) er en motorvei i Sør-Korea, som går langs sørkysten av landet, mellom byene Suncheon og Busan.
La Silla-observatoriet

La Silla-observatoriet er et observatorium med 18 teleskop som tilhører Det europeiske sørobservatorium. Observatoriet ligger i Atacamaørkenen i Chile, cirka 160 kilometer fra La Serena og 600 km nord for Santiago de Chile. Observatoriet ligger 2400 meter over havet.
Kompetanse Norge

Arbeidsfelt

Kompetanse Norge forvalter driftstilskudd til studieforbund, fjernundervisningsinstitusjoner og andre organisasjoner. Dessuten tildeler de midler til pedagogisk utviklingsarbeid og forvalter Basiskompetanse i arbeidslivet. 
Organisasjonen gjennomfører også undersøkelser, utredninger, analyser og evalueringer basert på data fra offentlige registre og dokumenterer. Vox legger ut tall og fakta om voksnes læring i sin statistikkbank.
Den følger opp læreplan og norskprøver knyttet til opplæring i norsk og samfunnskunnskap for voksne innvandrere, samt etter- og videreutdanning for lærere og skoleledere. 
Kompetanse Norge utvikler metoder og kartleggingsverktøy som bygger på kompetansemålene for voksnes grunnleggende ferdigheter og etablerer etter- og videreutdanningstilbud for lærere og instruktører.
Nasjonal enhet for karriereveiledning er en del av Kompetanse Norge, som administrerer tiltak og kvalitetsarbeid for karriereveiledning for unge og voksne. Dette omfatter utvikleing av tilbud innen realkompetansevurdering.
Organisasjonen deltar i Europakommisjonens arbeid med kompetansepolitikk og i europeiske nettverk på feltene basisferdigheter, realkompetanse, integreringsarbeid og karriereveiledning.

Organisasjon

Kompetanse Norge er sekretariat for Nasjonalt fagskoleråd og Nordiskt Nätverk för Vuxnas Lärande (NVL). 
Det hadde i 2011 et budsjett på 60 millioner kr. Organisasjonen har 90 ansatte (2011), og hadde ti år før 140.
Richtersveld

Fauna

Mens dagtemperaturen kan kommer opp i 50°C om sommeren, er nettene kalde og byr på rikelig med nattedugg. Denne duggen, og fuktigheten fra morgentåken, er viktige faktorer i et unikt økosystem som gir rom for flere arter av krypdyr, fugler og pattedyr. Lokalt kalles denne duggen Ihuries eller Malmokkies.
Parken har gode muligheter for fuglekikkere, og rommer dyr som rhebok (Pelea capreolus), duiker (Cephalophus), steenbok (Raphicerus campestris), kudu, caracal, og flere apearter.

Flora

Det er registrert over 650 arter i området, og nasjonalparken roser seg av verdens største variasjon av sukkulentarter, og av å være en fremragende representant for karoo-økosystemet.
Richtersveld er voksested for flere sjeldne planter, og ingen  av dem er endemiske her. Blant de mest kjent er Halfmensboom (Pachypodium namaquanum Welw.), bokstavelig talt «halv-manns-treet». Navnet kommer at treets likhet med en menneskekropp. Toppen er en klase tykke sammenvokste løv, som kan minne om et hode. Namaquafolket regner trærne som representanter for forfedrene, halvt menneske, halvt plante. Aloe, blant annet Aloe dichotoma, vokser også her.
Trollmors vaggsång

«Trollmors vaggsång» er en svensk barnevise, skrevet av Margit Holmberg (1912–1989). Visa handler om en trollmor som synger ei vise med ordene «Oajajajaj buff» til sine elleve barn når de skal sove, ettersom de er de vakreste ordene hun kjenner til. Visa finnes under kategorien «lekevise» i Nu ska vi sjunga fra 1943, en sangbok for småskolen som har blitt brukt av flere generasjoner svensker.
Är det sant att Jesus är min broder

Är det sant att Jesus är min broder er en svensk salme fra 1863 med melodi av Oscar Ahnfelt og tekst av Lina Sandell-Berg. Hun bearbeidet den i 1882.
Salmen beskriver tryggheten med å ha Jesus som sin bror. Det gir rett til samme arv som ham og er den virkelige skatten.
Jiangchuan

Jiangchuan (kinesisk: 江川县; pinyin: Jiāngchuān Xiàn) er et fylke i provinsen Yunnan i Folkerepublikken Kina. Det ligger i byprefekturet Yuxi.
I 1999 var folketallet på 252 680 innbyggere.

Kulturminner

Lijiashangravene (Lijiashan gumuqun) ble i 2001 oppført på Folkerepublikken Kinas liste over kulturminner.
Bronsetøymuseet i Lijiashan (Liajiashan qingtongqi bowuguan) ble åpnet i 1993 som det første av sitt slag i Kina.
Hotell 13

Handling Sesong 1

Den unge gutten Tom hadde akkurat mistet gullfisken sin Eddison, og var i ferd med å begrave den i skogen, da han fant en kiste med et postkort. Der stod det at han måtte reise til Hotell 13 om åtte år for å lete etter rom nummer 13 for å redde en viss professor Magelaan, som er i stor fare. Det er det Tom nå gjør som 15-åring. På veien møter han den jevngamle Anna som også har fått seg sommerjobb på Hotell 13.
Snart blir han også kjent med Annas noe klumsete og naive bestevenninne Liv, og sammen starter trekløveret jakten på det hemmelige rommet. Toms interesse for fysikk og teknologi, kombinert med Annas smarte tanker og Livs sprudlende engasjement skal vise seg å komme til nytte på leting etter det mystiske rommet, som tilsynelatende ikke eksisterer på Hotell 13.
Hotelldirektør Richard Leopold og hans sønn Jack leter imidlertid også etter rommet, og det blir et kappløp for Tom og vennene hans.
På hotellet arbeider også den litt strenge, dog hjelpsomme og morsomme resepsjonisten Ruth, hotellkokken Lenny og hans magiinteresserte lærling Flo, og dessuten den bortskjemte Victoria von Lippstein. Moren hennes er reiseleder og har en høyt rangert stilling, og hun bestemmer at Victoria skal arbeide på Hotell 13 denne sommeren for å oppdras.
Både kjærlighet og drama blir en del av hverdagen på Hotell 13.

Norsk versjonering

Den norske versjoneringen er gjort av SDI Media.
Den norske introsangen er ved Hans Marius Hoff Mittet. Ellers medvirkende er Marit Synnøve Berg, Per Skjølsvik, Anna Haaland Aano, Christoffer Staib, Johannes Joner, Inger Teien, Martin Vigre, Per Frisch, Johannes Blåsternes, Sigbjørn Solheim, Emilia Steenstrup, Magnus Nielsen, Selome Emnetu, Stian Thorstensen.
Norsk oversettelse er ved Audhild Jerdal og Hilde Skappel. Audhild Jerdal, Lars Dahl Dolva og Åsgeir Knudsen har fungert som instruktører. Miksetekniker var Bård Høvik. Prosjektleder var Hans Hopen.
Jan Groths diskografi

Jan Groths diskografi er en oversikt over Jan Groths plateutgivelser fra 1965.
Nordisk mesterskap i boksing 1982

Nordisk mesterskap i boksing 1982 ble arrangert 28.-29. mars i Stockholm.
Lepturges

Utseende

Middelsstore, brun- eller gråaktige trebukker. Antennene er ofte svært lange, særlig hos hannene. Pronotum er nærmest tønneformet uten pigger på sidene. Dekkvingene er litt rundete og har gjerne mørkere tegninger.

Levevis

Larvene lever i død ved.

Utbredelse

Slekten er utbredt i Amerika, fra det østlige USA i nord til Paraguay i sør.
Metellina segmentata

Utbredelse

Metellina segmentata er er svært vanlige og utbredt i hele Europa. Den finnes i Norge.

Utseende

Metellina segmentata er lyst hvitgule, okerfarget, brune eller brunsvarte. Forkroppen er lyst brunlig med et gaffelformet mørkt og ganske lett gjenkjennelig merke. Den har et marmorert mønster av lyse og mørkere flekker på bakkroppen. Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne. Beina har mørke og lyse ringer. Som voksne (imago) er hunnen 9 mm, mens hannen er 7,5 mm lang (kroppens lengde).
Metellina segmentata og Metellina mengei er svært like hverandre, både farge og mønster på overkroppen varierer mye hos begge arter. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd. 
Hunnene er vanskeligst å skille fra hverandre. Men det skal være en forskjell på den svarte, brede stripen på undersiden av bakkroppen. Hos M. segmentata stopper den like ved eller foran epigynet, mens den hos M. mengei fortsetter forbi epigynet, helt fram på bakkroppen. Hunnene av M. segmentata kan bli maksimalt opptil 8-9 mm, mens M. mengei sjelden blir over 6 mm lang.
Hannene av M. mengei og M. segmentata er fargevariable og har like farger og mønster. Men de kan skilles både på pedipalper (imago) eller hårlengde på fremste forfot og legg (metatarsus og tibia). M. mengei har kortere hår på framsiden, enn på baksiden (leggen må ses fra siden). M. segmentata har like lange hår på framsiden som på baksiden (leggen må ses fra siden).

Levevis

Metellina segmentata finnes på flere ulike leveområder (habitat), særlig skogkanter, men trives godt i hager og på husvegger. Den spinner enkle fangstnett, i vegetasjonen, delvis på bakken, bergvegger, men også på bygningsvegger.
Den er kjønnsmoden (imago) på høsten, ofte til oktober og november. De kan imidlertid overlappe og forveksles med M. mengei, særlig på seinsommeren.
Bollerudåsen

Bollerudåsen er en ås på grensen mellom Ås og Ski kommuner i Akershus. Kommunegrensen passerer 178,9 moh., og er det høyeste punktet i Ås kommune. Åsens høyeste pukt på rundt 181 moh. ligger i Ski kommune.
Sunnmøre prosti

Sunnmøre prosti er et tidligere prosti i Bjørgvin bispedømme.
Prostiet opphørte X ved delingen i Søre, Austre og Nordre Sunnmøre prostier.
Charisalia

Utseende

En middelsstor (8-11 millimeter), avlang, halvblank trebukk. Hode og pronotum er rødoransje, antenner, bein og dekkvinger svarte. Antennene er tynne, rundt top tredjedeler så lange som kroppen. Pronotum er klokkeformet. Dekkvingene er jevnbrede, nokså tett og kraftig punkterte. Beina er middels lange, lårene nokså slanke.

Levevis

Larvene utvikler seg i død ved av tulipantre (Liriodendron) og sumptre (Nyssa). Utviklingen tar gjerne minst to år. De voksne billene, som er aktive fra april til juli, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege. Ulikt de fleste andre blomsterbukker er de også aktive on natten og kommer da til lys.

Utbredelse

Arten er utbredt i det østlige USA vest til Texas.
Front Line Assembly

Medlemmer

Det er mer naturlig å lage et skille mellom medlemmer på turneer og medlemmer i studio enn medlemmer før og nå.
Roar Hjelmeset

Bakgrunn

Hjelmeset er oppvokst på gården Hjelmeset. Han er yngst av fire søsken, der hans eldre bror, langrennsløperen Odd-Bjørn, er den mest meritterte. Kusinen, Bodil Hjelmeset, som vokste opp på nabogården like ved Sandane lufthavn, er en av Norges 10. beste spydkastere gjennom tidene (per 2013), og har fem sølvmedaljer fra NM. 
Fra 1993 til 1996 gikk Roar Hjelmeset på idrettsfag ved Firda videregående skole. Han er bosatt på Hovden i Setesdal.

Idrettskarriere

Roar Hjelmeset har deltatt i ett renn i verdenscupen i langrenn. Det var i klassisk sprint i Drammen 11. mars 2003 hvor han ble nr. 42. hans beste resultat fra NM er 23.-plass på sprinten 6. april 2002 på Vang. Han har også deltatt på Fjellhug/Vereide Hyen ILs stafettlag i NM flere ganger. Etter 2005-sesongen la han opp og ble trener for Hovden skigymnas.

Trenerkarriere

Roar Hjelmeset gikk i 2008 fra sin trenerrolle ved Hovden skigymnasble til å bli trener for det norske juniorlandslaget i langrenn. Fra sommeren 2011 ble han trener for det norske landslaget i kvinnesprint.
I mai 2016 ble han landslagstrener for det norske kvinnelandslaget i langrenn, etter at Egil Kristiansen trakk seg fra denne stillingen i april.
Hamnvåg

Hamnvåg er ei bygd på Aursfjordhalvøya i Balsfjord kommune i Troms. Den ligger på sørsiden av Nordfjorden, en sidearm av Malangen, og rundt 26 kilometer nordvest for kommunesenteret Storsteinnes.
Bygda har grunnskole og barnehage. i 2001 ble skolen privateid, og i 2017 ble også barnehagen privateid.
Fv184 går gjennom bygda.
Laksevåg Turn- og Idrettslag

Fotball

Laksevågs seniorlag i fotball spiller i 2011 i 4. divisjon fotball for herrer.
Robert de Visée

Liv og virke

Robert de Visées bakgrunn er ikke kjent, navnet peker mot portugisisk opphav. Sannsynligvis studerte han med Francesco Corbetta. Rundt 1680 dukket han opp som kammermusiker ved hoffet til Ludvig XIV. Kongen gav de Visée i oppdrag å undervise dauphinen i gitarspill. Siden den spanske gitaristen Jourdan de la Salle allerede hadde den offisielle tittelen «Kongelig Gitarlærer», fikk de Visée i 1695 tittelen «Kongelig Gitarist». I 1709 ble han sanger i det kongelige kammerkor. Etter Jourdan de la Salles død i 1719 ble de Visée hans etterfølger som «Kongelig Gitarlærer». Denne posten ga han fra seg etter sin kones død i 1721. Navnet hans ble i hoffets registre til han i 1732 trakk seg som «Kongelig Gitarist».
de Visée publiserte to bøker med gitarkomposisjoner, Livre de Guitare, dedié au Roy (1682) og Livre de pièces pour la guitare (1686), begge dedisert kongen. Han skrev også en samling stykker for kammerorkester og mange suiter for teorbe og barokklutt, de fleste bevart i Saizenay-manuskriptet.
Pseudopanotrogus

Utbredelse

Slekten er utbredt i Asia.
Pat Noonan

Tidlige år

Noonan spilte for DeSmet Jesuit High School, og spilte fotball på college ved Indiana University (Bloomington) fra 1999 til 2002. Han ble kåret til NSCAA (Division I First-Team All-American (soccer)) i sitt siste og første år. I sitt siste år var hans også "runner-up" til å vinne trofeet Hermann Trophy. Han avsluttet sin karriere ved Indiana med 48 mål og 31 assists.

New England Revolution

Etter eksamen, ble Noonan valgt av New England Revolution i 2003 MLS SuperDraft. Selv om han startet svakt, fant Noonan snart igjen skåringstaktene sine, og avsluttet sin første sesong hos Revs med 10 mål og 7 målgivende, og som nr 2 i rangeringen av beste nye spiller, bare slått av Damani Ralph. Noonan forbedret seg året etter, med 11 mål og 8 målgivende, som var likt med Amado Guevara for the MLS Scoring Champion Award. I 2004 hadde også Noonan et treningsopphold med den engelske Premier League-klubben Chelsea.
Sesongen 2005 ga åtte mål og 7 målgivende, mens sesongen 2006 ble markert med skader, og han spilte kun 14 kamper, med et mål som resultat. Han begynte 2007-sesongen med en ny skade, og ble etter dette kun en innbytter når han ble skadefri. Men han kom i form og endte sesongen med syv mål.

Aalesunds Fotballklubb

Noonans opsjon for 2008-sesongen ble ikke brukt, og 23. januar 2008 signerte han, som Bosman-spiller for AaFK. Der ble han gjenforent med sin gamle lagkompis Adin Brown.

Landslagsspill

Noonan debuterte for USA 13. mars 2004 mot Haiti. Etter å ha spilt 12 kamper, hindret skader og ujevnhet han fra å delta i så mange flere kamper, men han startet i en landskamp mot Sverige der amerikanerne vant 2-0, og han skårte et av målene.
Blokktid

Block Time, også kalt Blokktid er et begrep som benyttes innenfor luftfarten. Selve begrepet gjelder i tidsrommet fra når flyet får sitt Pushback clearance, mens det taxier ut til rullebanen, selve flytiden, taxing på flyplassen og avsluttes når flyet er parkert. Altså er ikke flytid og block time det samme. For piloter og andre i luftfartsindustrien er block time viktig, det danner grunnlaget for arbeidstid, lønn og overtid.
Manizales

Manizales er hovedstad i departementet Caldas i Colombia og har om lag 480 000 innbyggere.
Byen ligger nord i området «Zona Cafetera», nær vulkanen Nevado del Ruiz i en høyde av 2153 meter over havet.
Manizales er et viktig utdanningssenter og har flere ulike universiteter.
Kholebeatz

Factory Sealed

I 2012 ble han signert på det Kristiansand-baserte plateselskapet AGF MUSIC, og ga ut sin første EP «Factory Sealed EP» i 2013. På førstesingelen «Synchronicity» deltok Ken Ring & Son of Light, samt jazztrompetisten Kristoffer Eikrem. Ellers deltok blant andre Agallah fra Purple City.
Samme år produserte Kholebeatz også EP-en «Huttemætu» til AGF MUSIC-artisten Smidig, som fikk terningkast 4 av Fædrelandsvennen.

Factory Sealed-mixtapeserie

Kholebeatz fulgte opp med «Factory Sealed 2» i 2014, hvor han fikk med internasjonale rapstjerner som JR Writer, 40 Cal, Caniva og flere. Den første singelen fra EP-en var «Champion Music» med JR Writer. Han fulgte opp singelen med å gi ut en remix av låta, med Pimpton som gjesteartist. Hans tredje singel fra EP-utgivelsen var med Dipset-medlemmet 40 Cal. «Harlem Underworld» var en låt om gatelivet i Harlem.
Til sammen har Kholebeatz gitt ut 5 mixtapes i «Factory Sealed»-serien.

All In Mixtapes

I 2014 startet Kholebeatz og hans manager GinoBless en amerikansk mixtape-serie kalt «All In Mixtapes». De slapp «All In Vol1» i januar 2014, med gjesteartister som Future, Wu Tang, The Alchemist, Sean Price, Jr Writer, Pimpton, Dipset og flere.
Musikkprodusenten ga ut «The Dipset Files» tidlig 2014, en gratis-mixtape hvor alle prosjektene med Dipset-medlemmer var samlet, og slapp også «The Dipset Instrumentals» i samme tidsperiode for gratis nedlasting.

OnklP-samarbeid

I 2015 samarbeidet Kholebeatz med OnklP på låten «Still Sippin». Joddski fra Tungtvann og Memphis-rapperen Lil Wyte er også med på låten.

The Synchronicity Trilogy

I 2016 samlet Kholebeatz de tre «Synchronicity»-låtene sine, hvor han har med seg skandinaviske gjesteartister som Iso-H fra den finske rapgruppa Fintelligens. Son of Light og Ken Ring gjester også samleutgivelsen.

Instrumental Disorder

Kholebeatz har også gitt ut tre utgivelser i serien «Instrumental Disorder» eksklusivt på siden Datpiff, hvor produsenten har samlet de mest kjente instrumentalene fra hans samarbeider i USA, Canada, Norge og Sverige.
Kim Thayil

Tidlige år

Gitarer:  Guild S-100
Forsterker: Bass Ampeg mesa boogie w/15" speaker

Badmotorfinger

Gitarer: Guild S-100, Gibson Les Paul Custom Lite, Gibson Firebird 
Forsterker: Peavey VTM-120, Music Man HD130, Mesa Boogie Dual Rectifier

Superunknown

Gitarer: Guild S-100, Gibson Les Paul, Fender Telecaster
Forsterker: Mesa Boogie Dual Rectifiers, Mesa Boogie 50-watt Mavericks, an old Fender Super, a Fender Princeton, Fender Twin Reverbs and Vibro-Kings, and an old Orange head.

Down on the Upside

Gitarer: Guild S-100, Diet Gibson Les Paul, Fender Telecaster, Fender Jazzmaster
Forsterker: Mesa Boogie Dual Rectifiers
Zhangzhou

Zhangzhou (kinesisk: 漳州; pinyin: Zhāngzhōu) er en kinesisk by på prefekturnivå helt sør i provinsen Fujian ved Kinas kyst mot Taiwanstredet og Sørkinahavet. Befolkningen anslås (1999) til 4 581 675.

Samferdsel

Kinas riksvei 319 fører gjennom byprefekturet. Riksveien begynner i Xiamen løper nordvestover gjennom provinsene Fujian, Jiangxi, Hunan, og Chongqing, til den ender opp i Chengdu, hovedstaden i provinsen Sichuan. 
Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.

Utvandringshistorie

Zhangzhou er opphavssted for mange taiwankinesere og utenlandskinesere. En tredjedel av Taiwans befolkning stammer opprinnelig fra Zhangzhou. Dessuten stammer politikere som  Corazon Aquino og Lee Kuan Yew fra denne regionen.
Rederiet (romanserie)

Rederiet er en romanserie av Øystein Antonsen. Serien omhandler fire kvinneskjebner ved Flosta i Sørlandet på 1890-tallet. Den første boken kom ut den 2. mai 2016, og siden den gang har det kommet ut 26 bøker til. Det er en pågående serie som utgis av Bladkompaniet.